Enics Eesti müügimaht on I poolaastal kasvanud võrreldes möödunud aasta sama perioodiga ligi 60%. Ettevõtte tegevdirektori Emöke Sogenbitsi kinnitusel on nad alates 1. juunist üle läinud 24/7 tootmisrežiimile: "Ehk töötame seitse päeva nädalas  ööpäevaringselt ja sellest tulenevalt vajame ka lisatööjõudu teatud positsioonidele," selgitab ta. Kuid ta lisab, et eelkõige on ettevõtte kasv siiski seotud sisemiste reservide ning efektiivsuse tõusuga, mitte niivõrd inimeste arvu kasvuga.